sasicodes/solvari-1 huggingface dataset:
அல்லாமல் ஏதோ காரணத்தால் அந்த முயற்சி தோல்வியில் முடிந்துவிட்டால் அத்தனையும் விரயம் என்றுதான் எடுத்துக்கொள்ளப்படுமே தவிர அதற்கான முயற்சிகள் செய்ததாலேயே அதனை அடைந்துவிட்டதாகவும் சாதித்துவிட்டதாகவும் வெற்றிபெற்றுவிட்டதாகவும் கருதவும் கூடாது.
பட்டங்கள் பெற்று ஐஏஎஸ் தேர்வுக்கு பகீரத முயற்சிகள் செய்துவிட்டதனாலேயே ஒருவன் ஐஏஎஸ் என்று தன்னை அழைத்துக்கொள்ளக்கூடாது.
அவர் மேலும் சொல்கிறார்பிடித்த பாடல்களைத் தரவிறக்கம் செய்து நினைத்த நேரத்தில் கேட்கும் வசதி அநேகமாய் அலைபேசி இருக்கும் எல்லாருக்குமே இருக்கிறது.
அதிலும் வானொலியோ மின்சாரமோ கூட இல்லாத வீடுகளில் உள்ள பெண்கள் தங்கள் மனம் கவர்ந்த பாடல்களை எப்படி எப்போது கேட்டிருப்பார்கள்?
திகட்டத் திகட்டப் பாடல்களை வாரி வழங்கிக் கொண்டிருந்த ஏராளமான ஊடகங்கள் வந்தடைந்த காலத்திற்கு முன்பு மனம் விரும்பிய பாடல்கள் டீக்கடையிலோ யார் வீட்டு வானொலியிலோ ஒலிபரப்பப்பட்டால் நின்று கேட்பதற்காக ஒரு டீயைச் சொல்லிவிட்டு ஊதி ஊதிக் குடிக்கும் வாய்ப்பும் சாக்குபோக்கும் ஆண்களுக்கு இருந்தது.
அதே சமயம் பாடலைக் கேட்கவேண்டும்போல் இருந்தாலும் தவறாக யாரும் நினைத்துவிடுவார்களோ என்று எதையோ மறந்துவிட்டு யோசிப்பதுபோல நிற்பதுவும் தயங்குவதுபோல நடப்பதுவும் என பெண்களுக்கும் சில சாக்குப்போக்குகள் இருந்தன.
ஆனால் இன்னும் கொஞ்சம் முன்னோக்கிப் பார்த்தால் மிகவும் பிடித்த முல்லைமலர் மேலே காலங்களில் அவள் வசந்தம் நீரோடும் வைகையிலே போன்ற பாடல்களைக் கேட்கவேண்டும் போல் இருந்தால் அப்போதைய காலகட்டத்துப் பெண்கள் என்ன செய்திருப்பார்கள்?
இந்தப் பாடிப் பாடித் தீர்ப்பது என்பதுதான் பல பாடல்கள் அந்தக் காலம்தொட்டு இன்றைக்கு வரைக்கும் நீடித்துவிளங்குவதன் ரகசியம்.
இப்படிப் பாடித் தீர்ப்பதற்கு அந்தப் பாடலின் மெட்டும் பாடலின் வரிகளும் எளிமையாகவும் அதே சமயம் எல்லாருக்கும் புரியும் படியாகவும் இருக்கவேண்டியது அவசியம்.
இந்த வசீகரத்தை உணர்ந்து அதனை இலக்கியத்தரம் குன்றாமல் கொடுத்துப் புகழ் அடைந்தவர்களில் பெரும்புகழ் அடைந்தவர்தான் கண்ணதாசன்.
கன்னடத்தைத் தாய்மொழியாகக் கொண்ட கர்நாடகத்தில் அதிலும் பெங்களூரில் ஒரு காலத்தில் தமிழ்ப்படங்களை எல்லா மொழியினரும் கொண்டாடிக்கொண்டிருந்த காலம் ஒன்று இருந்தது.
அதுவெறும் திரைப்படங்கள் பார்ப்பது என்ற அளவோடு நின்றுவிடுகிறது அன்றைக்கெல்லாம் தங்கள் வாழ்க்கையைப் படங்களோடு இணைத்துப் பார்த்துக்கொண்டார்கள்.
போனால் போகட்டும் போடா வீடுவரை உறவு சட்டிசுட்டதடா கை விட்டதடா மயக்கமா கலக்கமா மனிதன் என்பவன் தெய்வமாகலாம் நினைப்பதெல்லாம் நடந்துவிட்டால் ஆறுமனமே ஆறு நினைக்கத் தெரிந்த மனமே மனிதன் என்பவன் தெய்வமாகலாம் ஏன் பிறந்தாய் மகனே பிறக்கும்போதும் அழுகின்றாய் அச்சம் என்பது மடமையடா வந்தநாள் முதல் இந்தநாள் வரை உடலுக்கு உயிர் காவல் வாழநினைத்தால் வாழலாம் உள்ளம் என்பது ஆமை என்னதான் நடக்கும் நடக்கட்டுமே எங்கே நிம்மதி அண்ணன் என்னடா தம்பி என்னடா சின்னச்சின்ன கண்ணனுக்கு என்னதான் புன்னகையோ போன்று எண்ணற்ற பாடல்கள்..வெறும் விஸ்வநாதன் ராமமூர்த்தி இசையில் வந்த கண்ணதாசன் பாடல்கள் மட்டுமே இவை.
மற்ற இசையமைப்பாளர்கள் இசையில் வந்த பாடல்களையெல்லாம் பட்டியலிட்டால் அது எங்கோ போய் நிற்கும் இந்தத் தத்துவார்த்தப் பாடல்கள் இல்லாமல் காதல் பாடல்கள் காதல் தோல்விப்பாடல்கள் குடும்பம் பாசம் உறவு சோகப் பாடல்கள் நம்பிக்கைப் பாடல்கள் தாலாட்டுப் பாடல்கள் என்று மனிதர் அடித்து ஆடாத துறையே இல்லை.
நான் பணியாற்றிக்கொண்டிருந்த பெரிய தொழிற்சாலையில் பணிபுரிந்த பல கன்னட நண்பர்கள் பாடல் ரிகார்டுகளை வாங்கி வீட்டில் வைத்து என்னைத் தேடிவந்து பல பாடல்களை சொல்லச்சொல்லிக் கன்னடத்தில் எழுதிக்கொண்டு சென்றிருக்கிறார்கள்.
கன்னடத்திரையுலகில் மிகப்பெரும் பாடலாசிரியராக ஏறக்குறைய பன்னிரெண்டாயிரம் பாடல்கள் எழுதி மிகப்புகழ்பெற்ற கவிஞராக வலம்வந்த திரு ஆர்.என்.ஜெயகோபாலை ஒருமுறை ஒரு உணவுவேளையில் அவருடைய அண்ணன் வீட்டில் சந்திக்க நேர்ந்து இந்த விஷயத்தைச் சொன்னபோது கண்ணதாசன்தானே சார் எங்களுக்கெல்லாம் கைடு என்றார் ஒற்றை வரியில்.
மெட்டும் வரிகளும் கலந்து ஒரு அற்புதமான லயத்தில் இணைந்துவிட்டால் அந்தப் பாடல் என்றும் சிரஞ்சீவியாய் நிலைத்து நிற்கும் உன்னத நிலைக்குச் சென்றுவிடும்.
அப்படியில்லாமல் மெட்டுக்கள் சுமாராக இருக்க வரிகளை மட்டுமே நம்பி நிற்கும் பாடல்கள் காட்சியின் சிறப்புக்களை வேண்டுமானால் சொல்லமுடியுமே தவிர மிக அருமையான பாடல் என்ற பட்டியலுக்கு வராது.
அதேபோல் வரிகளுக்கு முக்கியத்துவம் இல்லாமல் வெறும் இசையை மட்டுமே நம்பி வாத்தியங்களின் சத்தங்களுக்கு முக்கியத்துவம் தந்து உருவாக்கப்படும் பாடல்களும் கேட்பதற்கு வேண்டுமானால் வித்தியாசமாக இருந்து அந்த நேரத்திற்கான இன்பத்தைத் தரலாமே தவிர கேட்பவர்களின் மனதில் படிந்திருந்து எந்தக் காலத்திலும் நின்று நிலைக்கும் வாய்ப்புக்களை மிகவும் குறைந்தே பெறமுடியும்.
வெற்றிபெற்ற பாடல்கள் என்பன வரிகளும் இசையும் அதிஅற்புதமாக ஒன்றிணைந்து முயங்கிக் கிடக்கும் பரவசநிலையை எய்திய வடிவம் என்பதே சாலவும் பொருந்தும்.
இந்த நிலைகளைத் தாண்டி வாழ்க்கை அனுபவத்தில் அந்தப் பாடலின் வரிகளை பேச்சுவழக்கில் மக்கள் எடுத்துக்காட்டுக்களாக வழங்குவதாக இருத்தல் வேண்டும்.
இதையும் தாண்டி இலக்கிய அரங்குகளிலும் வாதப் பிரதிவாதங்களிலும் அந்தப் பாடல்கள் சொல்லப்படுபவையாக பேசப்படுபவையாக அமைந்திருத்தல் வேண்டும்.
இப்படி அமைந்த பாடல்களால்தான் பட்டுக்கோட்டைக் கல்யாணசுந்தரமும் கவியரசர் கண்ணதாசனும் வாலியும் மற்றும் சிலரும் இன்னமும் நினைக்கப்படுகிறார்கள்.
சமையலறையில் இருந்தபடி எங்கிருந்தோ வரும் ஒரு பாடலின் வரியினைக் கேட்டுத் தேய்ந்த பின்னர் முணுமுணுத்தபடி அதனைத் தொடரும் அளவுக்கு எத்தனை தடவை அந்தப் பாடல்களைக் கேட்டிருப்பார்கள்?
பாட்டு வரிகள் இல்லாமல் பாடல்கள் என்றால் வெறும் இசை மட்டுமே போதும் பாடல் என்பதே வெறும் இசையால் ஆனதுதான் என்ற எண்ணம் மேலை நாட்டுத் தாக்கத்தினால் உருவான ஒன்று.
அந்தக் காலத்தில் அரண்மனைப்போன்ற தர்பார் மண்டபங்களில் வாசிக்கப்பட்ட வாத்தியக்கருவிகளைக் கொண்டு இந்தவகையான இசை இசைக்கப்பட்டது.
இதில் கொட்டாங்கச்சி புல்லாங்குழல் முதல் எளிய மக்கள் தங்களுக்குக் கிடைக்கும் பொருட்களைக் கொண்டு தாங்களே தயாரித்துக்கொண்ட இசைக்கருவிகளை உபயோகித்து இசைக்கப்படும் இசை.
விஞ்ஞானத்திலும் நவீனத்திலும் நம்மை விட எப்போதுமே பல ஆண்டுகள் முன்னணியிலிருக்கும் மேலை நாட்டினர் பிரம்மாண்டமான இசைக்கருவிகளை உபயோகித்து அவர்களின் இசையை வடிவமைத்திருந்தனர்.
ஆரம்ப காலத்து இசையமைப்பாளர்களான எஸ்விவெங்கட்ராமன் போன்றோர் கர்நாடக இசையை அடிப்படையாக வைத்தே இசையமைத்துக்கொண்டிருந்த காலகட்டத்தில்தான் ஜி.ராமனாதன் போன்றவர்கள் இந்தியில் இசைக்கப்படும் வடிவத்தையும் சில ஆங்கிலப்பட இசைவடிவங்களையும் துணிந்து தமிழுக்குக் கொண்டுவந்தனர்.
இவரது பாணியைத் தொடர்ந்து விஸ்வநாதன் ராமமூர்த்தி இரட்டையர்கள் மொத்த இசையின் பாணியையே மாற்றியமைக்கும் புரட்சியில் ஈடுபட்டனர்.
கர்நாடக இசை இந்துஸ்தானி இசை மேற்கத்திய இசை அத்தனையையும் எளிமைப்படுத்தி பெரிதாக இசை ஞானம் இல்லாதவரையும் ஈர்க்கும் படியான இசை தெரியாதவர்களும் முணுமுணுக்கும் படியான எளிமையான அதே சமயம் இனிமையான இசையின் புதியதொரு வடிவத்தை உருவாக்கி மெல்லிசை என்று அழைக்கவும் செய்தனர்.
இவர்கள் ஏற்படுத்திய பாணிதான் தமிழ்த்திரையுலகில் பல்வேறு மாறுதல்களையும் கடந்து இன்னமும் பல்வேறு இசையமைப்பாளர்களாலும் பின்பற்றப்பட்டு வருகிறது.
மகாதேவன் வெற்றிகரமாகப் பவனிவந்துகொண்டிருந்த அதே பாணியை இ.ராவும் தொடர்ந்தார் என்று வேண்டுமானால் சொல்லலாம்.. ஏனெனில் கே.வி.எம் நாட்டுப்புற இசையில் போட்டிருக்கும் பாடல்கள் ஒன்றோ இரண்டோ அல்ல நூற்றுக்கணக்கான பாடல்கள்.
ஒரு படத்தில் ஆறு அல்லது ஏழு பாடல்கள் என்றால் இரண்டு பாடல்கள் மெல்லிசை இரு பாடல்கள் சுத்தமான கர்நாடக இசை இரு பாடல்கள் நாட்டுப்புற இசை என்பதுபோல் ஒரு கணக்கு வைத்துக்கொள்வார் கேவிஎம்.
மற்றவர்களின் ராஜ்ஜியத்தில் இசையுலகம் வந்தபோது அவர்கள் செய்த ஆடம்பர அட்டகாசங்களைப் போல் இல்லாமல் தம்மைச் சுற்றி ஒளிவட்டங்கள் போட்டுக்கொள்வதற்கு முயற்சிகள் ஏதும் செய்யாமல் தம் கடன் பணி செய்து கிடப்பதே என்று மட்டுமே இயங்கியவர் விஸ்வநாதன்.
ஏ.ஆர்.ரகுமான் வித்யாசாகர் என்று இன்றைய ஹாரிஸ் ஜெயராஜ் இமான் ஜி.வி.பிரகாஷ்குமார் வரைக்கும் இசையில் அடிப்படையாக என்ன சாதித்திருக்கிறார்களோ அவற்றையெல்லாம் ஒற்றை மனிதராகவே சாதித்துவைத்துவிட்டுப் போயிருப்பவர் எம்எஸ்வி.
தொழில்நுட்ப ரீதியிலும் இதுவரையிலும் பயன்படுத்தாத புதிதாக வந்திருக்கும் இசைக்கருவிகளைப் பயன்படுத்துவது என்றவகையிலும் பிற இசைகளைக் கோர்ப்பது கலப்பது என்றவகையிலும் எக்கோ ஸ்டீரியோ டால்பி டிஜிட்டல் என்று நாள்தோறும் மாறிக்கொண்டிருக்கின்ற தொழில்நுட்பத்தைக் கொண்டுவருவது என்றவகையிலும்தாம் இளையராஜாவோ ரகுமானோ ஹாரிஸ் ஜெயராஜோ இன்னபிற இசையமைப்பாளர்களோ புதிதாக ஏதாவது செய்யமுடிகிறதே தவிர பாடல்களின் அடிப்படை விஷயங்களில் விஸ்வநாதனைத் தாண்டி இதுவரையிலும் யாராலும் எதுவும் செய்யவும் முடியவில்லை செய்யப்போவதும் இல்லை என்பதும் உண்மை.
காரணம் ஒவ்வொரு நூற்றாண்டிற்கும் ஒவ்வொரு துறையிலும் இதுபோல் நிறைவான அத்தனை சாதனைகளும் செய்துவிட்டுச் செல்லும் பெருங்கலைஞர் ஒருவர் வருவார்.
தமிழின் அதிர்ஷ்டம் தமிழுக்கு தமிழ்த்திரைத்துறைக்கு அப்படி முக்கியமான மூன்று துறைகளுக்கு முக்கியமான மூன்று சாதனையாளர்கள் கிடைத்திருக்கின்றனர்.
இந்த மூன்று பெரும் சாதனையாளர்கள் போட்டுவிட்டுப் போயிருக்கும் ராஜபாட்டையில்தான் மற்றைய சாதனையாளர்கள் இன்றைக்கும் நடைபோட்டு அவரவர்களுடைய சாதனைகளை நிறைவேற்றிக்கொண்டிருக்கின்றனர்.
இந்த மூன்று பேரின் சாதனைகளைத் தாண்டி ஏதாவது செய்யமுடியுமா என்றால் மேலோட்டமாக அங்கொன்றும் இங்கொன்றுமாக சிற்சில மாறுதல்கள் செய்து வித்தியாசமாகத் தோன்றச் செய்ய முடியுமே தவிர அடிப்படையிலான பெரிய மாறுதல்கள் எதுவும் செய்துவிடமுடியாது.
என்று சர்வர் சுந்தரம் படத்திலே ஒரு பாடல் பச்சைவிளக்கில் ரயிலின் ஓட்டச் சத்தத்தைப் பின்னணியில் வைத்துப் பின்னப்பட்ட கேள்வி பிறந்தது அன்று என்ற பாடல் இந்த மூன்று பாடல்களும் ராமமூர்த்தியுடன் இணைந்திருந்த சமயத்தில் போட்டது ஸ்வரம் சொல்லச் சொல்ல சிப்பி இருக்குது முத்து இருக்குது திறந்துபார்க்க நேரம் இல்லடி ராஜாத்தி என்றொரு பாடல் அவள் ஒரு தொடர்கதை படத்தில் கடவுள் அமைத்துவைத்த மேடை என்று ஏகப்பட்ட மிமிக்ரி சத்தங்களுடன் ஒரு பாடல் இருமனம் கொண்ட திருமணவாளன் என்று அவர்கள் படத்தில் ஒரு பொம்மையை வைத்துக்கொண்டு கதாநாயகன் வாயைத் திறக்காமல் வயிற்றிலிருந்து பேசும் வென்ட்ரிலோகிஸம் என்ற வகையில் பேசவைத்து ஒரு பாடல்.
இம்மாதிரியான சோதனைக் களத்தில் அமைந்த பாடல்களை வேறு எந்த இசையமைப்பாளராவது முயன்றாரென்றால் சோதனை முயற்சிகளில்தாம் கவனம் செலுத்துவார்களே தவிர மெட்டுக்களின் இனிமையை அவர்களால் காப்பாற்ற முடியாது.
மற்ற இசையமைப்பாளர்களின் பாடல்களை உள்நுழைந்து பார்த்தோமானால் இவர்களில் அந்தக் காலத்து ஏ.எம்.ராஜாவையோ சுதர்சனம் போன்றவர்களையோ சேர்க்கவில்லை ஐம்பதோ அறுபதோ பாடல்கள்தாம் இசை இனிமையுடன் இருக்கும்.
வெறும் பல்லவிக்கு மட்டும் இசையமைத்து தயாரிப்பாளரிடமும் இயக்குநரிடமும் ஓகே வாங்கிவிட்டு சரணத்தை எப்படியோ கொண்டுவந்து எப்படியோ இழுத்துக்கொண்டுபோய் எப்படியோ முடித்து வைப்பது என்ற பிசினஸ் போங்காட்டம் எல்லாம் இவரிடம் இல்லவே இல்லை.
அதனால்தான் உயிர்மை கட்டுரையில் அந்தப் பெண்மணி குறிப்பிட்டிருக்கும் இன்னொரு செய்தியையும் இங்கே கவனத்துடன் பார்க்கவேண்டியிருக்கிறது.
காதலின் உட்சரடுகளை மறைமுகமாகவும் அழகியலோடும் வெளிப்படுத்திய பாடல்களை அவரவர் பக்குவத்திற்கு ஏற்றவாறு அர்த்தப்படுத்திக்கொண்டு அதனோடவே வாழ்ந்தும் வருகிறார்கள்.
இம்மாதிரியான மொத்தத் தகவல்களையும் உண்மைகளையும் புறந்தள்ளிவிட்டு ஒரேயொருவரை மட்டுமே தூக்கிவைத்துக் கொண்டாடும் மனநிலை அறிந்தோ அறியாமலோ இணையத்தில் ஒரு சிலரால் தொடர்ச்சியாக செய்யப்பட்டு வருகிறது.
அவர்கள் என்னவேண்டுமானாலும் செய்துகொண்டு போகட்டும் ஏதாவது சொல்லிக்கொண்டு போகட்டும் நமக்கென்ன வந்தது என்று இருந்துவிடுவதற்கில்லை.
அதைவிடவும் கூடுதலாகக் கேட்கவே காதுகள் கூசும்படியான ஒரு பொய் என்னவென்றால் இ.ரா தான் தமிழ்ப் பாடல்களை முதன்முதலாக கிராமங்களுக்கும் பட்டிதொட்டியெங்கும் எடுத்துச் சென்றவர் என்பதாக ஒரு பச்சைப் புளுகைக் கொளுத்திப் போடுகிறார்கள்.
பட்டிகளிலும் தொட்டிகளிலும் பரவிய பாடல்களைக் கேட்டுக் கேட்டு அவற்றைப் பாடிப் பாடித்தானே தமிழ்ச்சமூகம் வளர்ந்திருக்கிறது?
ஐம்பதுகளிலிருந்து பட்டிதொட்டிகளில் நடைபெறும் வைபவங்களை ஒலிபெருக்கிகள்தானே கோலாகலக் கொண்டாட்ட அனுபவங்களாக மாற்றியமைத்தன.அந்த ஒலிபெருக்கிகளில் எல்லாம் ஒலித்தது என்ன?
அட மொண்ணைகளே பட்டிதொட்டியெங்கும் பாடல்கள் பரவியதால்தானே ஐயா எம்ஜிஆர் என்ற ஒரு திரைப்பட நடிகருக்கு மிகப்பெரிய பிம்பம் ஏற்பட்டு பெரிய தலைவர்களில் ஒருவராய் உயர்ந்து தமிழக ஆட்சியையே பிடிக்கமுடிந்தது?
திரும்பத் திரும்ப பராசக்தி வசனத்தையும் மனோகரா வசனத்தையும் பட்டிகளும் தொட்டிகளும் கேட்டதால்தானே ஐயா கலைஞர் கருணாநிதி என்ற ஒருத்தர் ஆட்சி அதிகாரத்தையே கைப்பற்ற முடிந்தது?
அதாவது கடந்த எண்பத்தேழு வருடங்களாக உலகம் முழுவதும் திரைப்படங்களில் ஈடுபடுபவர்களின் உச்சபட்ச கனவே ஆஸ்கார் அவார்டைப் பெறுவது என்பதுதான்.
இப்படி உலகம் முழுமைக்கும் ஆஸ்கார் மீது இருக்கும் மதிப்பின் காரணமாகத்தான் என்னுடைய லட்சியம் எப்படியும் ஆஸ்கார் வெல்லுவதுதான் என்ற தனது கனவைப் பேட்டிகள் மூலமும் அவருக்கு இருந்த எண்ணற்ற ரசிகர்களின் காரணமாகவும் வித்தியாசமான வேடங்களை ஏற்று நடிக்கும் அர்ப்பணிப்பின் காரணமாகவும் அவர் வெளிப்படுத்திய திறமைகளின் காரணமாகவும் ஆஸ்கார் அவார்டு பெறும் முதல் தமிழர் ஏன் முதல் இந்தியர் கமல்ஹாசனாகத்தான் இருக்கமுடியும் என்ற எதிர்பார்ப்பையும் பிரமையையும் அவருடைய பேட்டிகளும் பேச்சுக்களும் தமிழர்களிடம் ஏற்படுத்தவே செய்தன.
ஆனால் அதற்கான முயற்சிகளில் அவர் இறங்கியபோது அவர் தேர்ந்தெடுத்துச் செய்த பல படங்கள் வேடங்கள் அல்லது பாத்திரங்கள் ஏற்கெனவே வேறு அயல்நாட்டு மொழிப்படங்களில் மற்ற நடிகர்கள் ஏற்றுச் செய்ததாகவே இருந்தன.
சொந்தமாகச் செய்த சில வேடங்கள் அல்லது பாத்திரங்கள் ஆஸ்கார் படப் போட்டிகள் அளவுக்கு அவரைக் கூட்டிச் செல்வதாக இருக்கவில்லை.
முடிந்தவரை முயற்சி செய்து பார்த்துவிட்டு ஒன்றும் தேறாது என்ற முடிவுக்கு வந்தபின்னர் தம்முடைய நிலைமையை உணர்ந்த கமல்ஹாசன் திடீரென்று ஒரு பல்டி அடித்தார்.
ஆஸ்கார் அவார்டு என்பது அமெரிக்கப் படங்களுக்கு மட்டுமே வழங்கப்படும் ஒரு அவார்டு என்றும் ஆகவே அந்த அவார்டு பெறுவது காரியசாத்தியமில்லை என்றும் ஒரேயொருபிறமொழிப் படத்திற்குத்தான் ஆஸ்கார் அவார்டு வழங்கப்படுமென்பதால் அதிலொன்றும் தமக்குப் பெரிதான நாட்டமில்லை என்றும் தாம் ஆஸ்கார் அவார்டு பற்றிப் பேசவே இல்லையென்றும் ஒரே போடாகப் போட்டார்.
சரி சகலகலா வல்லவனை சூப்பர்ஹிட் ஆக்கிய தனக்கு இதுவும் வேண்டும் இன்னமும் வேண்டும் என்று வாயை மூடிக்கொண்டு ஒரு ஓரமாக ஒதுங்கிக்கொண்டான் ரசிகன்.
இந்தச் சமயத்தில்தான் ரோஜா என்ற ஒரேயொரு படத்தின் மூலம் அதுவரைத் தமிழில் கோலோச்சிக்கொண்டிருந்த ஒரு பெரிய இசையமைப்பாளரைச் சாய்த்துவிட்டு இந்திக்கு நுழைந்து இந்திப்பாடல்கள் மூலம் மொத்த இந்தியர்களின் கவனத்தையும் தன்பால் ஈர்த்து வந்தே மாதரம் மா துஜே சலாம்.
தாய்மண்ணே வணக்கம் என்ற தேசபக்திப் பாடல் மூலம் திரைப்படத்தையும் தாண்டி அறுபது கோடி எழுபது கோடி என்ற அளவில் மொத்த தேசத்தின் கவனத்தையும் ஈர்க்கிறான் ஏ.ஆர்.ரகுமான் என்ற ஒரு தமிழ் இளைஞன்.
மொத்த உலக நேயர்கள் அவ்வளவு பேரும் கண்ணிமைக்காமல் பார்த்துக்கொண்டிருக்க ஆஸ்கார் மேடையிலே நின்று எல்லாப்புகழும் இறைவனுக்கே என்று தமிழ் உச்சரிக்கிறான்.
அதற்கு கிராம்மி அவார்ட் என்று பெயர் என்பதை எல்லாரும் அறிவதற்குள்ளாகவே ஆனால் அந்த வியப்பும் மகிழ்ச்சியும் தமிழகத்தில் பலருக்கு ஒரு பெரிய வயிற்றெரிச்சலையே கிளப்பியிருக்கிறது என்பதுதான் சோகம்.
ரகுமான் உலக ரீதியில் புகழ் பெறுகிறார் எனும்போது வீறு கொண்டு எழுந்து பாராட்டவேண்டிய கொண்டாட வேண்டிய பெருமைப்பட வேண்டிய தமிழ் சமூகம் வயிறு காய்ந்து புழுத்துப் புழுங்குகிறது என்பது எத்தனைப் பெரிய அவமானம்..?
அதுவும் விலைக்கு வாங்கக்கூடிய பட்டம்தான் என்று எழுதித் தங்கள் ஆத்திரத்தையும் ஆசாபாசத்தைத் தீர்த்துக்கொள்கிறார்கள் பலபேர்.
பணம் செலவழித்தால் எத்தனை ஆஸ்கார் வேண்டுமானாலும் வாங்கமுடியும் என்று உள்காயத்துக்கு வெளியிலிருந்தே பற்றுப் போடுகிறார்கள் சிலர்.
அந்த அகடமியில் உறுப்பினர்களாக உள்ள ஆறாயிரம் பேரின் இறுதி ஓட்டுக்கள்தாம் ஆஸ்காரைத் தீர்மானிக்கிறது என்பதனால் ஆஸ்கார் என்பது ஸ்ரீரங்கம் ஓட்டுக்கள் என்ற நினைப்புத்தான் பலபேருக்கு இருக்கிறது போலும்.
உலகமே கொண்டாடும் பெரிய பெரிய அமைப்புக்களில் எல்லாம் இங்கொன்றும் அங்கொன்றுமாகச் சில தவறுகள் நடப்பதற்கான வாய்ப்புக்கள் இருக்ககூடும்தான்.
ஆஸ்கார் என்று பேசினாலேயே போதும் தயாராக வைத்துள்ள அந்தக் கட்டுரையை எடுத்துக்கொண்டு ஓடிவந்து காப்பிபேஸ்ட் செய்துவிட்டு மூச்சுவாங்க வேண்டியதுதான் சிலரின் இன்றைய வேலை.
அதுதான் கோடிக்கணக்கான ரசிகர்கள் இருக்கிறீர்களே ஆளுக்கு ஐந்து ரூபாயோ அல்லது பத்து ரூபாயோ போட்டு செலவழித்து உங்களுக்குப் பிடித்த இசையமைப்பாளருக்கு அந்த அவார்டை வாங்கிக்கொடுத்துவிட வேண்டியதுதானே?
தெரிஞ்சுக்கங்க என்று உலகிற்குக் காட்டவேண்டியதுதானே இப்படிச் செய்தால் நாமும் ஆஸ்கார் பற்றிய பெரிய பெரிய கற்பிதங்களை எல்லாம் விட்டுத் தொலைத்துவிட்டு அடுத்த வேலையைப் பார்க்கப்போகலாம்.
அதையெல்லாம் விட்டுவிட்டு சிறுபிள்ளைத்தனமான பல வேலைகளில் இறங்கித் தங்கள் ஆதங்கத்தைப் பல்வேறு வகைகளில் வெளிப்படுத்திவருகிறார்கள் சிலர்.
ஆஸ்கார் அவார்டு பாடல்கள் என்று இ.ராவின் பாடல்களை ஒவ்வொன்றாகத் தம்முடைய வலைப்பதிவில் போட ஆரம்பித்திருக்கிறார் ஒருவர்.
அவருடைய கூற்று என்னவென்றால் குறிப்பிட்ட அந்தப் பாட்டு போட்டிக்கு அனுப்பிவைக்கப்படவில்லை என்ற ஒரே காரணத்தினால்தான் அது ஆஸ்கார் பெறவில்லை.
என்னுடைய பக்கத்து வீட்டுப் பையன் தோளில் கிடாரை மாட்டிக்கொண்டு திரிகிறவன் சார் நான் கிடாரில் நிறையப் பாடல்கள் வாசித்து ரிகார்ட் பண்ணி வச்சிருக்கேன்.
இதையெல்லாம் வாசிப்பதற்கு நல்லவேளை இப்போது பாட்டுப் புத்தகங்கள் பரவலாக விற்பனையாவதில்லை என்பதைத்தான் ஆறுதலாக எடுத்துக்கொள்ள வேண்டியிருக்கிறது என்று கட்டுரையை முடித்திருக்கிறார் அவர்.
பாட்டுப்புத்தகத்தின் தேவை ஏன் இல்லாமல் போனது என்பது பற்றி எழுதினால் அது இன்னொரு விவாதக்களத்திற்கு வழிவகுக்கும் என்பதில் சந்தேகமில்லை.
பெண்கள் பெரும்பாலும் ஏன் ஒரு சினிமாப் பாடலைப் பாடியபடி இருக்கிறார்கள் என்பதன் அடிநாதம் அவர்களால் ஆண்கள் போன்று தங்களுக்கு விருப்பமான பாடலை கேட்க முடியாத இயலாமை என்பது மனதைப் பிசைகிறது.
நான் எனது பதிவு ஒன்றில் ஒரு சென்னை இளைஞன் இரா பாடலை தன் மொபைலில் ரசித்துக் கேட்டான் என்று எழுதியதும் அதை குறித்து குதியாட்டம் போட்ட பல இராவாசிகள் நான் மற்றொரு பதிவில் மற்றொரு இளைஞன் இராவுக்கு முந்திய பாடல்களை உயிர் என்று அழைத்ததைக் குறித்து மௌனியாக இருந்தார்கள்.
அதைப் பிடித்துகொண்டு சகதி வீச ஒரு கூட்டமே வேட்டியை மடித்துக்கொண்டு காத்திருக்கும்.உங்கள் எழுத்து சொல்லும் உண்மையை உள்வாங்ககூடிய மனதிடம் அவர்களிடம் இல்லை என்பது கண்கூடாக தெரிந்ததுதான்.
தன் காலத்திற்குப் பிறகு அதை இரா தன் பரிசாக வழங்க இருப்பதாக ஒரு இராவாசி தந்து கட்டுரை ஒன்றில் எழுதி வேற ஏதாச்சும் பேசுங்கப்பா என்று சொல்லாமல் சொல்லிவிட்டார்.
இந்த சிம்பனி சங்கதியே ரஹ்மான் புகழ் உச்சியில் ஏறிக்கொண்டிருந்த சமயத்தில் இராவினால் திடீரெனெ முன்வைக்கப்பட்ட ஒன்றுதான்.
பார்க்கும்போது அவர்கள் தெரிந்துகொண்டே வேண்டுமென்றேதான் இப்படியெல்லாம் சொல்லுகிறார்களா அல்லது அறியாமலேயே சொல்லிக்கொண்டிருக்கிறார்களா என்ற குழப்பம் எழுகிறது.
நீங்கள் சொல்லுவதுபோல் இனிய பாடல்களை யார் வழங்கினாலும் பாரபட்சமின்றி ரசிக்கின்ற மனநிலை இருந்தால் வம்பு தும்புகளுக்கு இங்கே இடமில்லாமல் இருக்குமில்லையா?
எம்.எஸ்.வி மிகப் பெரிய ஜீனியஸ்.தன் பாடல்களால் எம்.ஜி.ஆர் சிவாஜி போன்றவர்களுக்கு கூடுதல் பெருமை சேர்த்தவர்.
அவர்களோடு நெருக்கமாக இருந்தும் உரிய தகுதி இருந்தும் அவருக்கு பதில் மரியாதையாக ஒரு தேசிய விருதுகூட வாங்கித் தரவில்லையே என்ற ஆதங்கம் எனக்கும் உண்டு.நினைத்திருந்தால் செய்திருக்க முடியும்.
எம்.எஸ்.வியின் பாடல்கள் இரு பெரும் ஜாம்பவான்களுக்கு பெருமை சேர்த்தது.அவை எம்.ஜி ஆர் பாடல்கள் சிவாஜி பாடல்கள் என்று அறியப்பட்டனவே தவிர எம்.எஸ்.வி பாடல்கள் என்று அடையாளம் காணப்படவில்லை.
பாடல் தொகுப்பு புத்தகங்களில் எம்.ஜி.ஆர் பாடல்கள் சிவாஜி பாடல்கள் இளையராஜா பாடல்கள் என்று பார்த்திருக்கிறேனே எம்.எஸ்.
வி தொகுப்பு பாடல்கள் என்று பார்த்த நினைவு இல்லை.ஆனால் கண்ணதாசனுக்கு மட்டும் அவரது பாடல்களுக்கான அங்கீகாரம் கிடைத்த நிலையில் எம்.எஸ்.வி மிகப் பெரிய ஜீனியஸ்.தன் பாடல்களால் எம்.ஜி.ஆர் சிவாஜி போன்றவர்களுக்கு கூடுதல் பெருமை சேர்த்தவர்.
முடியவில்லை என்றதும் தாமே போய் நட்பு ஏற்படுத்திக்கொண்டு அரசவைக் கவிஞர் என்ற பதவியில் உட்காரவைத்து கவிஞர் எழுதிவந்த ஒரு கட்டுரைத் தொடரை மேற்கொண்டு வராமல் இருக்குமாறு பார்த்துக்கொண்டார்.
ஜெ.வின் அரசியல் நடவடிக்கைகளுக்கு அப்பாற்பட்டு நான் கூட இந்தச் செய்கையைப் பாராட்டி ஒரு பெரிய பதிவை எழுதியிருக்கிறேன்.
இது மெல்லிசை என்ற அபாரமான இசை வடிவம் கடினமான சாஸ்திரிய ராகங்களை உடைத்து மக்களின் மனதில் சுலபத்தில் உட்காரும் எளிமையான கவிதை கொண்டதன் விளைவே.
இடையே சில இடைச் செருகல்கள் வெறும் இசையை மட்டும் பிராதனப்படுத்தி தான் என்ற அகந்தைக்கு உருவம் கொடுத்தாலும் தமிழிசை என்ற நீண்ட பாரம்பரிய நதி ஓட்டத்தில் அது கரைந்து காணாமல் போய்விடும்.
அவ்வாறான இசையை தூக்கிப் பிடித்துக்கொண்டிருக்கும் சில வெற்றுவேட்டுகள் இது புரிந்ததினால்தான் தாறுமாறாக குதிக்கிறார்கள் என்று தோன்றுகிறது.
உண்மைதான் பலருக்கும் எம்எஸ்சுப்புலட்சுமியின் இசையிலிருந்து பாம்பே ஜெயஸ்ரீயின் இசையைத் தொடர்ந்து விஸ்வநாதன் ராம மூர்த்தி இசையும் எம்எஸ்வி இசையும் ஹாரிஸ் ஜெயராஜ் இசையும்கூட இதயத்திற்கு மிக நெருக்கம்தான்.
இராவின் நாட்டுப்புற இசை கே வி எம் இசையின் நீட்சியாக இருந்தாலும் அதை வேறு கட்டத்திற்கு எடுத்துச் சென்று மக்கள் பயன்படுத்தும் வார்த்தைகளைக் கொண்டு நாட்டார் பாடல்களுக்கு ஒரு புதிய வெளிச்சம் அளித்தார் இரா.
எம் எஸ் விக்குப் பிறகு வந்த இசை அமைப்பாளர்கள் செய்த புரட்சிகள் சினிமா இசை என்பதே மரபுகளை மீறும் ஒரு இசை வடிவம் என்பதால் இந்த புரட்சி என்ற வார்த்தைக்கே இங்கே அர்த்தமில்லை.
இதில் நகைமுரண் என்னவென்றால் எம் எஸ் வி பாடல்களைக் கேட்டுத்தான் தனது இசை ஆர்வத்தை மெருகேற்றிக்கொண்டதாக இரா வே சொல்லியிருக்கிறார்.
ரஹ்மான் காசு கொடுத்து ஆஸ்கர் வாங்கினார் என்று மட்டிதனமாக மிக சல்லித்தனமாக பேசும் இராவாசிகள் தங்கள் மனம் கவர்ந்தவரை மற்றவர்கள் விமர்சித்தால் மட்டும் அதில் இல்லாத அரசியலைத் தேடுவது ஏன் ?
வேறு எந்தவகையிலும் பதில் சொல்ல முடியாதவர்கள்தாம் அனானி என்ற பெயரில் ஒட்டுமொத்த பதிவுக்கும் சேர்த்து சிறுசாக ஒரு முனகல் புலம்பலை ஆங்கிலத்தில் கசியவிட்டிருக்கிறார்கள் என்று நினைக்கிறேன்.
மிகச்சரியாகச் சொல்லியிருக்கிறீர்கள் காரிகன் தொழில்நுட்பம் இசையை அணைத்துக்கொண்ட ஒரு இந்த தொழில் நுட்ப உபகரணங்கள் எல்லாத் துறைகளிலும்தாம் வந்தன.
மதிப்பிற்குரிய திருமதி எம்எஸ் சுப்புலட்சுமி அவர்களைச் சந்தித்தபோது தாம் மீரா படத்தில் நடித்தபோது பாடிக்கொண்டே நடித்ததையும் கொஞ்சம் இடைவெளிவிட்டு அதற்கேற்ப வாத்தியக்கோஷ்டி வாசித்துக்கொண்டே நடந்து வந்ததையும் சிரித்துக்கொண்டே சொல்லியிருக்கிறார்.
இந்த மாற்றங்களுக்கான உபகரணங்கள் எல்லாத் துறைகளிலும் நடக்க........ இ.ரா காலத்தில் நடந்த தொழில்நுட்ப உபகரணங்களை ஏதோ அவரே கொண்டுவந்துவிட்டதுபோல் அவருக்கான பெருமையாக அதனை உபயோகித்து ஜோடித்தார்கள்.
காசு கொடுத்து வாங்கிய ஆஸ்காரை இவர்களும் இவர்களுடைய ஆசானுக்காக காசு திரட்டி வாங்கிக்கொடுத்துவிட்டு அப்புறம் என்று ஏதோ இந்த உலகம் மிகவும் சிறியது என்பதுபோன்றும் அதில் இவர்களும் இ.ராவும் மட்டுமேதாம் இருக்கிறார்கள் என்பது போன்றும் பேசிக்கொண்டிருக்கிறார்கள்.
அவர்களையெல்லாம் அவமானப்படுத்துவது போல ஒரே ஒருவரை மட்டுமே தூக்கிப்பிடித்து பஜனை பாடிக்கொண்டிருக்கும் கோஷ்டி இப்போது வேறு வேடம் பூணப் பார்க்கிறது.
ஒரு தெருவில் பத்து வீடுகள் இருக்க ஒரேயொரு வீட்டில் மட்டும் இந்த வீட்டில் பத்தினிகள் இருக்கிறார்கள் என்று போர்டு மாட்டியிருந்ததாம்.
ஆனால் தவறான செய்திகளையும் தவறான தகவல்களையும் தவறான கட்டுக்கதைகளையும் உண்மைபோல சொல்லிக்கொண்டிருக்க நிச்சயம் இடமில்லை என்பதை மட்டும்தான் இங்கே சுட்டிக்காட்டியிருக்கிறேன்.
மூன்றாம் பிறை சலங்கை ஒலி படங்களுக்கு பிறகு அவரின் நடிப்பை மக்கள் பாராட்டியதில் அவருக்கு தலை கால் புரியாமல் நான் ஆஸ்கார் வாங்காமல் ஓயமாட்டேன் என்று தாய் மீது சத்தியம் செய்யாத குறையாக பல பேட்டிகளில் இதைப் பற்றிச் சொல்லியிருக்கிறார்.
ரசிகர்களும் இவரை விட்டால் வேற ஆள் நம்ம நாட்டில இல்லப்பா என்ற எண்ணம் வேரூன்றிவிட எண்பதுகளில் கமலஹாசன் ஆஸ்கார் நாயகன் என்றே அறியப்பட்டார்.
என்னிடம் கமல் பற்றி விவாதம் செய்யும் நண்பர்களிடம் நான் இதைச் சொல்லி கமல் ஒரு முழு நீல... மன்னிக்கவும் ..நீள ஆங்கிலப் படத்தில் நடித்தால் ஒழிய அவரால் ஆஸ்கார் பற்றியே நினைக்க முடியாது என்பேன்.
ஆஸ்கார் நாயகன் திடீரென உலக நாயகனாக அரிதாரம் பூசிக் கொண்டு தேவர் மகன்குணா மகாநதிஅன்பே சிவம் ஹே ராம் ஆளவந்தான் என்று விதம் விதமாக நம்மை வதைத்தார்.
ஆனால் அதைப் பெற்றது ரஹ்மான் என்பதால் இராவாசிகள் அதற்கும் ஒரு ஐந்து பைசா கூட பெறாத பல வேடிக்கைக் கதைகளை சொல்கிறார்கள்.
எதோ பெரிய நெட்வொர்க்சிண்டிகேட் என்ற அளவில் ரஹ்மான் டீல் செய்துகொண்டு இரண்டு ஆஸ்காரை வென்றார் என்று அசிங்கமாக புளுகித் தள்ளுகிறார்கள்.
ஆனால் இன்றைக்கு இந்தியாவில் ஆஸ்கார் என்றால் மக்களின் மனதில் தோன்றும் முதல் முகம் ரஹ்மான்தான் என்பதில் மாற்றுக்கருத்தே இருக்க முடியாது.
விபரம் தெரியாதவர்கள் அடடே நம்மாள் இந்த ஆஸ்கார ரஹ்மானுக்கு முன்னாடியே எப்போவோ வான்கிட்டாருப்பா என்று நினைக்கும் படி தனக்குப் பிடித்த இராவின் பாடல்களை குறிப்பிட்டு இதுவெல்லாம் ஆஸ்கார் வாங்க வேண்டிய பாடல்கள் என்று பின்குறிப்பு வரைகிறார் அதை எழுதும் இராவாசி.
தவறான செய்திகளையும் தவறான தகவல்களையும் தவறான கட்டுக்கதைகளையும் உண்மைபோல சொல்லிக்கொண்டிருக்க நிச்சயம் இடமில்லை என்பதை மட்டும்தான் இங்கே சுட்டிக்காட்டியிருக்கிறேன்.
நீங்களும் முடிந்தால் எலந்தப் பயம் என்ற ஒற்றைப் பாடல் பணமா பாசமா படத்தை இருபத்தைந்து வாரங்களுக்கும் மேல் ஓட வைத்த கதை எத்தனைப்பேருக்குத் தெரியும்?
அந்தப் பாடல் இடம்பெற்ற இசைத்தட்டுதான் அதுவரை வெளிவந்த தமிழ் இசைத்தட்டுக்களிலேயே அதிகம் விற்பனையான இசைத்தட்டு என்று ஹெச்எம்வி நிறுவனம் அறிவித்த கதை தெரியுமா?
ஆனால் கங்கை அமரனை இளையராஜா பெங்களூரில் ஆர்க்கெஸ்டிரா நடத்த வந்தபோது ஒரேயொரு முறை சந்தித்து ஒரு ஒருமணி நேரம்போல பேசிக்கொண்டிருந்திருக்கிறேன் உங்களுடைய பழைய பதிவில் இருந்து நீங்கள் இந்த நேரங்களில் உங்களுடைய சந்தேகங்களை சிம்பொனி இசை பற்றி ராஜாவின் மிகைப்படுத்தப்பட்ட சாதனைகள் பற்றி யாராவது ஒருவரிடம் கேட்டு சொல்லி இருக்கலாமே.
எப்படி ராஜாவின் தீவிர ரசிகர்கள் எந்த வித ஆதாரமும் இல்லாமல் உங்களிடம் சண்டை போடுகிறார்களோ நீங்களும் அதே போல சண்டை போடுகிறீர்கள்.
நீங்கள் சொன்னது போல எல்லோருடைய பாடல்களும் ஒலித்தது அதே இடங்களில் காலம் மாறியபோது ராஜாவின் பாடல் பின் ரஹ்மான் தேவா என இப்போது அனிருத் வரை ஒலித்துக்கொண்டுதான் இருக்கிறது.
சிவாஜிகணேசன் ஒரு நடிப்புச் சுரங்கம் சிவாஜி கணேசன் ஒரு நடிப்புப் பல்கலைக் கழகம் சிவாஜிகணேசன் நடிகர்களின் பிதாமகன் சிவாஜி நடிப்புலகின் டிக்ஷனரி அப்ப பாகவதர் காலத்து ஆட்களுக்கு நடிப்பே வல்லியா?
என்னுடைய லட்சியம் எப்படியும் ஆஸ்கார் வெல்லுவதுதான் என்ற தனது கனவைப் பேட்டிகள் மூலமும் பேச்சுக்களாகவும் விடாமல் பதிவு செய்துவந்தார் கமல்ஹாசன்.
அமுதவன் சார் இவ்வளவு தூரம் உங்களை மற்ற இசையமைப்பாளர் திறமையை பேச வைத்து இருக்காங்க என்றால் இளையராஜாவை கடவுளாகவே ஆக்கிவிட்டார்கள் என்றே தோன்றுகிறது.. இளையராஜா மற்றவர்கள் போலல்லாமல் வேறொரு பின்புலத்தில் இருந்து வந்தவர் என்பதால் அவர் சாதனைகளை எல்லோரும் மிகவும் புகழ்ந்தார்கள்னு நினைக்கிறேன்.
அவர்கள் பரம ரசிகர்களை கேக்கவே வேணாம்.. சண்டியர்கரன் னு ஒரு கமல் விசிறி கமல் படங்கள் வெற்றி டேட்டா கொடுக்கிறேன் என்று உண்மைபோல பல கட்டுக் கதைகளை அவிழ்த்துவிடுவார்..அவர் சொல்ற டேட்டாக்கள் எல்லாம் சொல்வது ஒண்ணே ஒண்ணுதான் அடேங்கப்பா இவர் எம்ம்மாம் பெரிய கமல் விசிறி என்பதே.நீங்கள் பார்த்த இ ரா அபிமானிகள் அவ்வகையே சாரும் என்று தெளிவுபடுகிறது.. எனக்கு இசை நுணுக்கங்கள் எல்லாம் தெரியாது.
அதே சமயத்தில் இவர்கள் எம் எஸ் வி சிவாஜியைக் காட்டிலும் இவர்கள் அதிக திறமை உள்ளவர்கள் உயர்வானவர்கள் என்றும் சொல்லிவிட முடியாது.
நீங்கள அதை வாங்கி ஓரமாக வைத்து விடுங்கள் காரிகன் மிக நீண்ட........ நீள நீளமான கருத்துச் சார்ந்த பின்னூட்டங்களை எழுதியதற்கு நன்றி.